GiliGold/VAD_KnessetCorpus huggingface dataset:
רוחמה אברהם-בלילא: אני מוכרחה לומר שאני מודה על תשובתו של היועץ המשפטי לממשלה לוועדת הכנסת.
רוחמה אברהם-בלילא: אם מישהו מחברי הכנסת רוצה להתייחס, בבקשה, ואחר כך נמשיך בסדר היום.
יצחק גלנטי: אני אתייחס לזה בהתחשב בעובדה שזאת הצעה שלי.
יצחק גלנטי: חבל רק שאין בידי את המסמכים עצמם.
יצחק גלנטי: אני אשמח אם תעבירי לי.
רוחמה אברהם-בלילא: אתה תקבל העתק, גם המכתב של הוועדה וגם התשובה שקיבלנו.
רוחמה אברהם-בלילא: תקבל את זה תוך כדי הדיון.
יצחק גלנטי: אני חושב שעצם קיומה של הצעת החוק הזאת הביאה לזירוז הפעילות של היועץ המשפטי בנושא וכבר חלק מהמטרה למעשה הושגה.
יצחק גלנטי: יחד עם זאת, אין לי צל של ספק, שיעשה מירב המאמץ הנוסף שיהיה דרוש עד לאותם 45 יום, כאשר ייתמו.
יצחק גלנטי: אני מקווה שלא יהיה צורך בהמשך הפעילות בנושא זה.
יצחק גלנטי: נראה לי שעל פי שהשתלשלות של העניינים בעתיד, ניתן יהיה להמשיך את הנושא - האם להעביר את החוק הזה במסגרת הכנסת או למשוך אותו.
מגלי והבה: רציתי להגיד שבעצם מכתבו של היועץ המשפטי מחזק את אותם חברי כנסת שטענו כל הזמן שהם סומכים על רשויות החוק ועל היועץ המשפטי.
מגלי והבה: לכן אנחנו כולנו היום מקבלים חיזוק לטענתנו, ואני שמח על כך.
מגלי והבה: היו"ר רוחמה אברהם: אני לא חושבת שזה חיזוק, אני חושבת שהכנסת וועדת הכנסת היה לה - - -
מגלי והבה: אמרתי את מה שאמרתי אז, ולא שיניתי את דעתי.
רוחמה אברהם-בלילא: אין צל של ספק שהכנסת תמיד מחזקת את רשויות החוק ואת כל הגורמים שחוקרים נושא כזה או אחר.
רוחמה אברהם-בלילא: אבל, מצד שני, גם אין ספק שהכנסת היתה חייבת לומר משהו בעניין הזה ועצם העובדה שחבר הכנסת גלנטי בחר להציע את הצעת החוק – זאת התשובה שקיבלנו ויכול מאוד להיות שגם התשובה הזאת מהווה זרז בכל מה שקשור לפרשה ולחקירה.
רוחמה אברהם-בלילא: אני מסיימת בזה ועוברת לנושא השני.
רוחמה אברהם-בלילא: ערעורים על החלטת יו"ר הכנסת והסגנים שלא לאשר דחיפות הצעות לסדר היום
רוחמה אברהם-בלילא: הנושא השני שעל סדר היום: ערעורים על החלטת יושבת ראש הכנסת.
רוחמה אברהם-בלילא: מי מייצג את הנשיאות, חברת הכנסת אביטל?
קולט אביטל: לא הייתי שם.
גדעון סער: אני מייצג את הנשיאות.
רוחמה אברהם-בלילא: איפה נאדיה?
רוחמה אברהם-בלילא: היא בדרך?
משה שרוני: על מה דנים עכשיו?
גדעון סער: יש סעיף אשר על פיו אם המערערים לא נמצאים - - -
רוחמה אברהם-בלילא: אני מודעת.
גדעון סער: לפי דעתי, באמת, ויכול להיות שאני מביע דעה קיצונית, אבל השעה 09:15 והסעיף מופיע כסעיף ראשון על סדר היום - - -
משה שרוני: אני לא מבין את כל זה.
משה שרוני: אתמול אצלי בוועדה דנו בנושא הרווחה ויש גם החלטה ופניה לראש הממשלה.
משה שרוני: אתמול היתה אצלי ישיבה סוערת בנושא הרווחה.
יעקב מרגי: אני מקבל את דעתו של חבר הכנסת שרוני.
יעקב מרגי: אנחנו מחזקים אותו.
רוחמה אברהם-בלילא: תראו, על סדר יומה של הוועדה יש את שני הנושאים.
רוחמה אברהם-בלילא: מכיוון שחברת הכנסת חילו היתה אמורה להתראיין בערוץ הכנסת, היא ביקשה שנעשה את זה ב-09:10 או 09:15.
רוחמה אברהם-בלילא: אני לא מוכנה להמשיך עוד ולפיכך, כפי שאמר חבר הכנסת סער, מכיוון שמגישי הערעור לא נמצאים בוועדה, דהיינו, לא חבר הכנסת רן כהן - חבר הכנסת רן כהן גם לא נתן מכתב ייפוי כוח למישהו אחר מסיעתו לייצג אותו, וכנ"ל חברת הכנסת חלו.
רוחמה אברהם-בלילא: כיוון שהם לא נמצאים אנחנו לא נדון בערעורים שלהם ונעבור לנושא הבא שעל סדר היום.
רוחמה אברהם-בלילא: אני לא דנה ואני לא דוחה.
רוחמה אברהם-בלילא: לפי חוות דעת היועצת המשפטית, אנחנו רואים את זה כאילו הם לא הגישו ערעור.
רוחמה אברהם-בלילא: יורם מרציאנו: אני מודה לכם שכך אתם נוהגים בחבריי לסיעה.
משה שרוני: בתור יושב ראש הסיעה הצטרכת להגיד לגברת המכובדת, חברת הכנסת: "מתראיינים אחרי הישיבה.
משה שרוני: נקודה".
יורם מרציאנו: אני לא הדובר שלה.
משה שרוני: אבל אתה יושב ראש הסיעה שלה.
אורי אריאל: יש פה איזה גברת אחת שעושה מאמצים, אתם נגד הנשים, פשוט.
רוחמה אברהם-בלילא: אנחנו לא נגד אף אחד.
משה שרוני: עוד לא שמעתי גבר שהוא נגד נשים.
רוחמה אברהם-בלילא: חבר הכנסת שרוני, יש היום את יום זכויות הילד בכנסת, והיא בחרה להתראיין.
רוחמה אברהם-בלילא: קביעת מסגרת הדיון לנושאים הבאים, לפי סעיף 86א' לתקנון הכנסת: א.
רוחמה אברהם-בלילא: היום הבינלאומי לזכויות הילד ב.
רוחמה אברהם-בלילא: החלטת עצרת האו"ם להקמת ועדת בדיקה לאירועי בית חנון.
רוחמה אברהם-בלילא: הנשיאות החליטה אתמול שהכנסת תדבר בשני נושאים מאוד חשובים, האחד, יום הבינלאומי לזכויות הילד, והשני, החלטת עצרת האו"ם להקמת ועדת בדיקה לאירועי בית חנון.
רוחמה אברהם-בלילא: בשני הנושאים הללו, הרבה מאוד חברי כנסת הגישו בקשה לסדר ולפיכך הנשיאות קבעה שיהיה דיון לפי סעיף 86א.
רוחמה אברהם-בלילא: אנחנו צריכים היום, בוועדת הכנסת, לקבוע את סדרי הדיון.
רוחמה אברהם-בלילא: מכיוון שישנם שני נושאים על סדר היום, הצעתי היא שהמציעים ידברו 10 דקות ו-3 דקות לכל סיעה.
גדעון סער: זה לא עובד כך.
גדעון סער: הרי היה מציע כמעט לכל סיעה, ואז המציע הוא הסיעה והסיעה היא המציע.
גדעון סער: הסיעות דואגות שמי שמדבר מטעמן זה המציעים.
גדעון סער: לפי דעתי, בשני הנושאים, יהיה סד של 5 דקות לסיעה והסיעות דואגות שמי שמדבר מטעמן הם המציעים.
גדעון סער: ממילא יש מציע אחד לסיעה.
רוחמה אברהם-בלילא: אין לי שום בעיה לתת לחברי הכנסת את כל הזמן שבעולם כדי לדבר ולהציג את הנושאים .
רוחמה אברהם-בלילא: 5 דקות לכל סיעה - כל נושא 5 דקות לכל סיעה.
רוחמה אברהם-בלילא: אין מתנגדים ואין נמנעים ולפיכך אני קובעת שסדר היום לפי 86א יהיה 5 דקות לכל נושא.
רוחמה אברהם-בלילא: חילופי גברי בוועדה המשותפת לוועדת הכלכלה ולוועדת המדע והטכנולוגיה לדיון בהצעת חוק התקשורת (בזק ושידורים) (תיקון מס' 33), התשס"ה-2005
רוחמה אברהם-בלילא: אני מבקשת להודיע על חילופי אישים בוועדה המשותפת לוועדת הכלכלה ולוועדת המדע והטכנולוגיה, לדיון בהצעת חוק התקשורת (בזק ושידורים) (תיקון מס' 33), התשס"ה-2005, שהוקמה על ידי ועדת הכנסת ביום 25.10.2005.
רוחמה אברהם-בלילא: מטעם ועדת הכלכלה, במקום חבר הכנסת יורם מרציאנו יכהן חבר הכנסת אופיר פז-פינס.
רוחמה אברהם-בלילא: הצבעה בעד - רוב נגד - אין נמנעים - אין
גדעון סער: על מה הצבעתי?
רוחמה אברהם-בלילא: האם אדוני אומר שהוא מצביע בעד באופן אוטומטי?
גדעון סער: אם אני רואה אותך מצביעה בעד, לעיתים יכול להיות שאני אצביע בעד ורק אחר כך אני אברר על מה הצבעתי.
רוחמה אברהם-בלילא: אני מודה לאדוני על - - -
גדעון סער: אבל מה?
גדעון סער: לכן רציתי לדעת על מה הצבעתי.
יצחק גלנטי: חבר הכנסת פז-פינס מחליף את חבר הכנסת יורם מרציאנו.
רוחמה אברהם-בלילא: נאדיה, משכתי ומשכתי, זה היה הנושא הראשון על סדר היום, אין מה לעשות.
רוחמה אברהם-בלילא: קביעת ועדה לדיון בהצעת חוק התקציב לשנת הכספים 20076, התשס"ז-2006, לשם הכנתה לקריאה שניה ולקריאה שלישית.
רוחמה אברהם-בלילא: מליאת הכנסת החליטה להטיל על וועדת הכנסת לקבוע את הוועדה אשר תדון בהכנת חוק התקציב לשם הכנתה לקריאה שניה ולקריאה שלישית.
רוחמה אברהם-בלילא: ההצעה נדונה ביום ה-7.11.2006, הצעת חוק לשנת התקציב 2007, התשס"ז-2006.
רוחמה אברהם-בלילא: נשמעו שתי הצעות: להעביר את החוק לוועדת הכספים או לוועדה לקידום מעמד האישה.
רוחמה אברהם-בלילא: כדי שהכנסת תוכל לדון בספר התקציב ולאשר אותו, הצעתנו היא להעביר את זה לוועדת הכספים.
רוחמה אברהם-בלילא: הצבעה בעד – רוב נגד – א ין נמנעים - אין
רוחמה אברהם-בלילא: לפיכך אני קובעת שוועדת הכספים תוכל לדון בחוק התקציב לשנת 2007, כאשר, אני אומרת לפרוטוקול, שלגבי חוק ההסדרים עדיין אין הסכמה.
רוחמה אברהם-בלילא: אני שוב חוזרת על הטענה שלי ואומרת שכל עוד המשק לא נמצא בחרום כלכלי, אין מקום להרבה מאוד סעיפים אשר נמצאים בחוק ההסדרים הנוכחי.
רוחמה אברהם-בלילא: לפיכך, אני מנהלת – אני לא יודעת אם לקרוא לזה משא ומתן או התעקשות.
רוחמה אברהם-בלילא: מבחינתי, כיושבת ראש הוועדה, חשוב לי לשמור על חיזוקה של הכנסת בהיבט הזה.
רוחמה אברהם-בלילא: על אחת כמה וכמה כאשר בעינינו, ואני מקווה שגם בעיני חברי כנסת רבים, הפעם הזאת אין מקום לרפורמות בחוק ההסדרים.
רוחמה אברהם-בלילא: מבחינתנו, שיפצלו את זה מהחוק, שיביאו את זה בתהליך חקיקה רגיל, כאשר גם הכנסת וגם יושבי ראש הוועדות התחייבו לדון בזה.
רוחמה אברהם-בלילא: מבחינתי התאריך הכי רחוק, אלא אם לחברי הכנסת יהיו הצעות אחרות, זה עד תום מושב החורף.
משה שרוני: אני התחייבתי לעסוק בזה 6 ימים בשבוע ולגמור.
משה שרוני: אבל חקיקה, ולא "חרטאבולה".
דוד טל: גברתי היושבת ראש, אני רוצה לומר שאני תומך בעמדת ואני חושב שהיא נכונה וחשובה ויש בה כדי לתרום לחיזוקה של הכנסת.
דוד טל: אני רק סבור שכדאי שגם את וגם ראשי הוועדות – קודם כל רצוי מאוד שגברתי תשב עם חברי הוועדה ותחליט, מכל חוק ההסדרים אנחנו מעבירים אחד, שניים, שלושה חוקים וזהו.
דוד טל: ולאחר מכן, אני רוצה להוסיף ולומר, שיתר הדברים אכן צריך להעביר אותם לוועדות הרלוונטיות, כמו ועדת העבודה והרווחה של הכנסת.
דוד טל: יחד עם זאת, אני לא חושב שצריך לכפות על מישהו תאריך יעד שבו הוא חייב לגמור.
דוד טל: זאת אומרת, אנחנו לא חייבים להגיע ב-30 לחודש עם הסכמה כזאת אחרת או שהעברנו את החוק.
דוד טל: צריך לעשות את הדבר הזה בשכל, באריכות, להתעמק בנושאים, לבדוק אותם בצורה מקצוענית כדי שלא תצא שום תקלה תחת ידו של חבר הכנסת שרוני, למשל, שהוא יושב ראש ועדה מצוין, אגב.
דוד טל: הדברים האלה צריכים להיעשות בשכל ואני חושב שזאת פרשת דרכים, שהיום אפשר לעשות אותה.
דוד טל: אם הכנסת הזאת, וועדת הכנסת ברשותך, לא תעשה את זה עכשיו, לדעתי, יושבי ראש אחרים לא יהיה בכוחם לעשות את זה.
דוד טל: אני חושב שיקצרו ידיהם מלהושיע.
דוד טל: זאת הזדמנות שגם היועצת המשפטית של הכנסת, וגם השופט חשין, וגם השופט זמיר, ועוד אחרים וטובים אמרו את דעתם בנושא הזה.
דוד טל: אנחנו בהחלט יכולים להישען על העץ הגבוהה הזה ולהיתלות בעצים כאלה גבוהים וצריך לעשות את השינוי, וטוב לעשות את זה שעה אחת קודם.
דוד טל: אשר על כן, אני מציע שהוועדה הזאת תחליט איזה מהחוקים היא כן מעבירה בחוק ההסדרים, שניים או שלושה חוקים, לא יותר, והיתרה, כאמור, כפי שהצעת, להעביר את זה לוועדות הרלוונטיות.
יעקב מרגי: אני תמה קצת על הממשלה ועל משרד האוצר.
יעקב מרגי: רק לפני כחודש הם נתנו הסכמה בוועדת השרים לחקיקה להצעת חוק לשינוי כל המהות של חוק ההסדרים.
יעקב מרגי: מה ההתעקשות שלהם פה?
יעקב מרגי: חשבנו שהפתיחות בחוק ההסדרים הקודם לפיצול מספר חוקים יוביל, אבל אני רואה שאפילו לא מדברים על זה, רוצים להעביר אותו כמו שהוא.
יעקב מרגי: אני חושב שצריך להעביר את המסר שחברי הכנסת לא מוכנים להעביר אותו כפי שהוא.
רוחמה אברהם-בלילא: האם יהיה מקובל על חברי, פה בוועדה, שנוציא מכתב לשר האוצר וליושבת ראש הכנסת, ברוח הדברים שנאמרו כאן?
רוחמה אברהם-בלילא: לכתוב להם שבכוונתנו, כוועדת הכנסת, באמת להביא אך ורק את אותם דברים שיש להם השלכה על ההכנסה וההוצאה של תקציב המדינה, כאשר בדעתנו לחלק את החוק לוועדות הרלוונטיות.
רוחמה אברהם-בלילא: כל חוק אשר יידון בוועדות, יידון ברמה של פיצול והעברה למסגרת של חוק רגיל, כאשר הכנסת תתנהל במסגרת של חוק רגיל.
רוחמה אברהם-בלילא: היא תשמע את כל הגורמים בעד ונגד.
רוחמה אברהם-בלילא: היא תתקן את מה שהיא סבורה לתקן.
רוחמה אברהם-בלילא: הרי לא יעלה על הדעת שמצד אחד, פקידי הממשלה נערכים וכותבים רפורמות, שלפעמים הן רפורמות חשובות מאוד, הם יושבים על זה במשך שנים, ולעיתים הם מביאים גם את אותה רפורמה פעם שניה ופעם שלישית ולפעמים גם רביעית לכנסת.
רוחמה אברהם-בלילא: אנחנו, בהינף יד, צריכים לאשר את זה במסגרת של פחות מחודש או חודש וחצי.
רוחמה אברהם-בלילא: למען ההגינות, כיושבת ראש הוועדה, אני סבורה שיש לי את מרחב התמרון, על פי תקנון הכנסת, לפצל את החוקים ולקבוע מה יכול להיכלל בחוק ההסדרים ומה לא.
רוחמה אברהם-בלילא: לכן אני אומרת שבדעתי ובכוונתי, ויו"ר הקואליציה יודע את זה, להחזיק בדעתי ובעמדתי עד הסוף, גם כאשר יהיה פה המנוף של הפטיש הקואליציוני והרוב הקואליציוני.
רוחמה אברהם-בלילא: אני חושבת שכל חבר כנסת צריך לנהוג לפי מצפונו, מכיוון שאנחנו לא נמצאים בשעת חרום כלכלית.
רוחמה אברהם-בלילא: אם היינו, לא הייתי מעזה לעשות את זה.
דוד טל: גברתי, אני חושב שהולכים ונוקפים הימים וכדאי שהדבר הזה ייעשה כפי שגברתי אמרה.
דוד טל: להוציא מכתב, על דעת חברי הוועדה, לאנשים הרלוונטיים שציינת, אבל, יחד עם זה צריך להעביר את החוקים לוועדות כדי שיהיה להם זמן להתחיל לעבוד על זה.
רוחמה אברהם-בלילא: ארבל תנסח את המכתב, היא תעביר לכם היום.
רוחמה אברהם-בלילא: אני מבקשת מכם לחתום על המכתב הזה.
רוחמה אברהם-בלילא: אני אחתום עליו אחרונה ואנחנו נשלח את זה לשר האוצר וליושבת ראש הכנסת.
יצחק גלנטי: את לא מתכוונת לציין שם את הסעיפים?
רוחמה אברהם-בלילא: אני מתכוונת לציין את הלך הרוח הכלל של חברי הוועדה, כפי שנאמר כאן.
רוחמה אברהם-בלילא: קביעת מועדי הכנסים במושב השני של הכנסת ה-17.
רוחמה אברהם-בלילא: הנושא הבא.
רוחמה אברהם-בלילא: יש לנו הצעה של יושבת ראש הכנסת בדבר קביעת מועדי הכנסת.
רוחמה אברהם-בלילא: קיבלתי מכתב ממזכיר הכנסת, מר אריה האן.
רוחמה אברהם-בלילא: המכתב אומר כך: "בהתאם לסעיף 27ב לתקנון הכנסת, בכפוף להוראות סעיף 9א1 לחוק הכנסת, אני מעביר אליך במצורף את המלצת יושבת ראש הכנסת בדבר מועדי כנסים במושב השני של הכנסת ה-17.
רוחמה אברהם-בלילא: אודה אם המלצת היושבת ראש תובא לאישור ועדת הכנסת".
רוחמה אברהם-בלילא: חברים, אנחנו יכולים, על פי התקנון, לקבל את ההצעה, לאשר אותה או לא.
רוחמה אברהם-בלילא: אנחנו איננו יכולים להתחיל לדון במשא ומתן לגבי התאריכים.
רוחמה אברהם-בלילא: דיברתי עם חבר הכנסת סער - - -
גדעון סער: לא שיניתם את חנוכה, אני לא שמעתי אתמול - - -
רוחמה אברהם-בלילא: רגע, רגע.
רוחמה אברהם-בלילא: בדיוק אמרתי סער ואתה קופץ?
גדעון סער: אבל למה לא שיניתם את זה?
גדעון סער: יושבת ראש הכנסת אמרה שהיא תקבל כל החלטה.
גדעון סער: לא היה אחד שמסתייג.
גדעון סער: אה, ראש קטן.
אריה האן: מי אמר ראש קטן?
גדעון סער: ראש קטן, עשית מה שרצית.
אריה האן: מה אתה מדבר?
גדעון סער: אני מדבר על משהו אחר.
גדעון סער: תאמיני לי, הוא מבין אותי טוב.
רוחמה אברהם-בלילא: גדעון, זה לא מתאים לעשות את זה כאן.
גדעון סער: לא תהיה פה בטלה מאורגנת בכנסת ואני לא אתן לאף אחד לעשות את זה.
גדעון סער: לא יהיה פה שבוע שיעבדו פה יומיים.
גדעון סער: אני מודיע לכם את זה בצורה הכי ברורה.
רוחמה אברהם-בלילא: גדעון, אל תודיע שום הודעה.
רוחמה אברהם-בלילא: כשתקבל את רשות הדיבור, תודיע מה שאתה רוצה.
דוד טל: מי תובע את זה?
רוחמה אברהם-בלילא: כרגע יש הצעה של יושבת ראש הכנסת.
רוחמה אברהם-בלילא: חבר הכנסת סער ואני דיברנו לפני הישיבה וסיכמנו שההצעה הזאת תבוא לעיונכם.
רוחמה אברהם-בלילא: במהלך מחר ומחרתיים עד יום שני.
רוחמה אברהם-בלילא: אני מתכוונת להביא את זה להצבעה ביום שני.
רוחמה אברהם-בלילא: אנחנו נשב במהלך היום או במהלך מחר - - -
גדעון סער: אני מציע שיושבת ראש הכנסת תסביר - - -
רוחמה אברהם-בלילא: חכה, תן לי לסיים ואחרי זה תגיד מה שאתה רוצה.
רוחמה אברהם-בלילא: חברים, ההצעה מובאת לעיונכם.
רוחמה אברהם-בלילא: היא תבוא להצבעה ביום שני הקרוב.
רוחמה אברהם-בלילא: חבר הכנסת סער ואני נשב על זה.
משה גפני: אני לא יודע למה דנים היום על המועדים, הרי בלאו הכי אין לנו מדינה.
משה גפני: הבג"ץ פסק ששני בני זוג מאותו מין מוכרים.
משה גפני: איפה המדינה היהודית?
משה גפני: למה דנים פה על חגים בכלל?
משה גפני: בג"ץ פסק, שמחה גדולה.
משה גפני: רובינשטיין הדתי מצביע נגד ו-6 חילוניים מצביעים בעד.
משה גפני: אחרי זה עוד אומרים - - -
יורם מרציאנו: תגיד לי, מה, אתה לא רוצה לתת להם חופש בחנוכה?
יורם מרציאנו: יום אחד, גדעון?
משה שרוני: קיבלנו את זה ונישן על זה ונחליט.
רוחמה אברהם-בלילא: זאת הכוונה שלי.
רוחמה אברהם-בלילא: יש פה רק תיקון לתאריך.
אריה האן: אני מבקש לתקן טעות דפוס.
אריה האן: בעמוד השני, בנושא של צום 9 באב כתוב: "יום רביעי, י' באב, 25.7.06", זה צריך להיות 07 כמובן.
רוחמה אברהם-בלילא: חבר הכנסת שרוני, רצית לומר משהו בשונות, לפני שאני נועלת את הישיבה?
משה שרוני: זה בסדר, אני מוותר.
דוד טל: על סדר יומנו, בקשה להביע אי אמון בממשלה של יהדות התורה, איחוד לאומי-מפד"ל, ישראל ביתנו, רע"ם תע"ל, חד"ש.
דוד טל: מסגרת הדיון להצעות להביא אי אמון בממשלה – 3 דקות – 10 דקות, מי בעד ירים את ידו, מי נגד?
דוד טל: אשר על כן הוחלט כדרכנו 3 דקות – 10 דקות.
דוד טל: רבותי חברי הכנסת, אני רוצה לומר לכם שהוגשה לוועדה אתמול בקשה לפטור מחובת הנחה לגבי החוקים הבאים.
דוד טל: הצעת חוק משק החשמל, הצעת חוק שירות ביטחון, הצעת חוק שירות ביטחון – הצבת יוצאי צבא.
דוד טל: החלטתי שאני מושך את זה מסדר היום.
דוד טל: לא אדון בזה מסיבה פשוטה.
דוד טל: לכם נציגי המשרד ונציגים אחרים – הוועדה הזאת לא תהווה חותמת גומי לרשות המבצעת.
דוד טל: ידעתם שהרישיון אמור לפוג ב-1 ביולי.
דוד טל: היה נכון וראוי ורצוי ואם הייתם נוהגים כפי שצריך – לפני שבועיים הייתם שמים את הדיונים והיינו מעלים את זה ברצון רב.
דוד טל: אשר על כן לא נעלה את זה היום.
דוד טל: אני מבין מזה שתוך כדי, מחר, כנראה חברת החשמל תהיה בלי רישיון הפעלה והיא תהיה עבריינית אבל שאת הטענות שלה תפנה לממשלה.
אלי אפללו: קצת נראה לי תמוה שחברת החשמל לא יהיה לה רישיון.
אלי אפללו: אולי אדוני ישקול שנית להעלות את זה ואם במשהו הם לא יעמדו בתנאים שלהם, תסביר לנו למה יש קושי.
אלי אפללו: אני חושב שזה מאוד חשוב.
דוד טל: אני בטוח שזה מאוד חשוב ואני אסביר.
דוד טל: מאתמול בשעות הבוקר, לאורך כל היום, עד שעות אחרי הצהריים התקשר אלי השר פואד בן אליעזר.
יעקב מרגי: שהוא לא מרגיש טוב.
דוד טל: הוא התקשר אלי ממיטת חוליו והסביר לי עד כמה הדבר חשוב.
דוד טל: הגם שהרגשתי מאוד נפגע היות ומחר בעצם אין רישיון אבל בסוף נעתרתי לבקשתו.
דוד טל: אבל מה שקרה הוא שקיבלנו עוד 2 בקשות לפטור מחובת הנחה, שלדעתי אחת מהן לפחות מחר זה הזמן האחרון - - -
מאיר פרוש: אז זה "אוי לצדיק ואוי לשכנו"?
דוד טל: כולם אותה רשות מבצעת.
דוד טל: הם התרגלו שוועדת הכנסת משמשת חותמת גומי ואני רוצה שלא יתקבל הרושם הזה שוועדת הכנסת הופכת להיות חותמת גומי.
דוד טל: אדוני מנכ"ל משרד התשתיות, רצית לומר משהו?
חזי קובלר: ראשית אנחנו מבינים שוועדת הכנסת לא משמשת בשום פנים ואופן חותמת גומי לבקשות של הממשלה.
חזי קובלר: זה חריג שאנחנו מבקשים מוועדת הכנסת בלוח זמנים כל כך קצר לאשר פטור מחובת ההנחה.
חזי קובלר: אבל הנסיבות שחלות עלינו במקרה הזה.
חזי קובלר: מחייבות.
דוד טל: אולי תפרט לנו את הנסיבות, אולי תצליח לשכנע אותי.
חזי קובלר: הממשלה לא יושבת באפס מעשה.
חזי קובלר: הממשלה מנהלת בהתאם ללוח זמנים שקבוע על פי החוק מגעים, הן עם החברה, הדירקטוריון, ההנהלה והעובדים במשך זמן ממושך.
חזי קובלר: להבנתנו אנחנו גם הקדמנו במגעים שניהלנו.
חזי קובלר: מוטב בנושא המורכב הזה לבצע את השינויים המבניים מתוך הסכמה.
חזי קובלר: עד לזמן האחרון חשבנו שאנחנו מגיעים להסכמות.
חזי קובלר: בסופו של דבר לא עלה בידינו לרשום סיכום מלא על כל הנושאים שקשורים בשינוי מבני בתקופה שהייתה מאפשרת לנו לבוא עם בקשה לשינוי כלשהו שאולי יידרש כפי שאנחנו רואים שנדרש בחוק, קודם לכן.
חזי קובלר: לכן הבנו כבר בימים האחרונים שעלינו להיערך לתקופה שאנחנו פועלים למעשה ללא הסכמה מלאה עם כולם, שבה נעמוד בחובה הבסיסית שלנו לוודא שהמדינה וכל האזרחים שלה מקבלים חשמל באופן שוטף.
חזי קובלר: כל זאת מבלי שנפגע במתווה שנקבע ע"י הפרלמנט הזה והשינוי המבני במשק החשמל.
חזי קובלר: לכן בשבוע האחרון, אפילו קצת יותר, אנחנו מנהלים מגעים עם משרד האוצר וגופים רלוונטיים אחרים בממשלה על מנת להשיג את האיזון הנדרש בין הצרכים – המשך האספקה של החשמל.
חזי קובלר: אני רוצה להזכיר לכולנו שכבר עכשיו אנחנו בתקופה הכי אינטנסיבית מבחינת הדרישות של החשמל במשק שאנחנו לא יכולים להרשות לעצמנו פגיעה כלשהי באספקה של חשמל, שאם כך יהיה, וכאן אני חושב שזה חשוב מאוד שחברים בוועדה הזאת ידעו את האחריות שרובצת עליהם היום, כל פגיעה בכושר הייצור של המשק תיתרגם להפסקות חשמל במשק ואני חושב שאנחנו לא יכולים להרשות לעצמנו את הדבר הזה.
חזי קובלר: לכן עלינו לאפשר לחברת החשמל להמשיך לספק את החשמל כי אנחנו לא יכולים להרשות לעצמנו להגיד להם לקחת את הסיכון שמישהו יעבור על החוק על מנת לספק לנו חשמל.
חזי קובלר: מצד שני התווינו מתווה שאנחנו חושבים שהוא מתווה מושכל, שגם ימשיך בקידום של היישום של הרפורמה, ולכן הוחלט ע"י הממשלה להקים חברות נוספות, חברת ניהול של המערכת שזה הבסיס והצעד הראשון של הרפורמה.
חזי קובלר: חברה נוספת לאספקה של ייצור נוסף במקום אותן חברות, לעת עתה, שהיו צריכות לספק את החשמל מתוך חברת החשמל במסגרת של רפורמה, ולהמשיך את הרישיונות הקיימים של חברת החשמל במשך עוד שנה - זאת תקופה שלהערכתנו נוכל גם להקים את החברות החדשות, להתחיל את היישום של הרפורמה ואנחנו מאוד מקווים שנוכל גם לחדש את המשא ומתן וכך להשלים אותו עם ועד העובדים ועם ההנהלה והדירקטוריון.
חזי קובלר: לכן אנחנו חושבים שהפיתרון הזה הוא פיתרון מאוזן, זה מה שמונח לפתחה של הוועדה.
דוד טל: אנחנו לא מדברים על הפיתרון, הפיתרון בוודאי מאוזן, אני סומך עליכם.
דוד טל: הטענה שלי, שאתם מחכים, וזו לא פעם ראשונה, לאו דווקא המשרד שלכם אלא משרדים אחרים, מגיעים ליום האחרון ואז מגיעים לוועדה כאן.
דוד טל: היועץ המשפטי של מערכת הביטחון, בבקשה.
ערן יוסף: אני רוצה להסביר את הבקשה שלנו לאישור פטור מחובת הנחה לשתי הצעות תיקון חוק שירות ביטחון.
ערן יוסף: מדובר בשתי הצעות שמתייחסות לשירות של חיילי חובה במשטרת ישראל ובשירות בתי הסוהר.
דוד טל: תסביר למה מחכים תמיד ליום האחרון.
ערן יוסף: שתי ההצעות האלה נמצאות במחלוקת פנים ממשלתית בין משרד הביטחון למשרד לביטחון פנים כאשר אנחנו מנסים לגשר על המחלוקות ולהביא בפני הכנסת הצעה חדשה שתסדיר את הנושא.
גדעון סער: עכשיו עברנו מחוק החשמל למשהו אחר?
דוד טל: לא עברנו.
דוד טל: משכתי את 3 ההצעות, אני לא דן ב-3 ההצעות כי יש משהו מאוד משותף שעובר כחוט השני בין כל המשרדים, במקרה הזה זה המשרד לביטחון פנים, שמביאים את הבקשה לפטור ביום האחרון לפני שתם החוק.
גדעון סער: אז במה אנחנו דנים עכשיו?
דוד טל: עכשיו היועץ המשפטי של משרד הביטחון שמסביר למה הוא נאלץ להביא את זה ביום האחרון.
ערן יוסף: שתי הצעות החוק של תיקונים לחוק שירות ביטחון עוסקות בשירות של חיילי חובה, אחת במשטרת ישראל והשנייה בשירות בתי הסוהר.
גדעון סער: אבל זה הוראת שעה, אתם מאריכים את זה כל הזמן.
גדעון סער: אפילו מזכירה עם ת"ת יכולה לעשות את זה בזמן.
גדעון סער: לא משרד כמו משרד הביטחון, זה משרד שיודע לעשות דברים גדולים.
גדעון סער: מזכירה באמצעות ת"ת על מועד מסוים יכולה להביא את הבקשה הזאת בזמן.
ערן יוסף: אני אומר שוב, שתי ההצעות במחלוקת בין שני משרדי ממשלה.
ערן יוסף: עד לרגע האחרון ניסינו להגיע להסדר בין שר הביטחון לבין השר לביטחון פנים על מנת שנוכל להביא הצעה חדשה - - -
גדעון סער: במה היה עסוק אהוד ברק שלא היה לו זמן לטפל בזה עד עכשיו?
דוד טל: חבר הכנסת סער, אתה חייב להפריע לנציג משרד הביטחון?
גדעון סער: זה רק שאלות הבהרה.
ערן יוסף: בסופו של דבר לא הצליחו להגיע להסכמה.
ערן יוסף: הוראות השעה האלה פוקעות מחר, אנחנו לא רוצים להגיע למצב שבו לא נוכל לגייס אנשים למסגרות האלה ולכן עשינו את כל ההליך, הכי מהר שיכול להיות, גם אתמול בממשלה וגם בכנסת השבוע על מנת שנוכל - - -
דוד טל: אבל למה זה הגיע לממשלה אתמול?
דוד טל: אם אתה רוצה לאשר את זה- זה היה צריך להיות חתום ע"י הממשלה לפני שבוע, שבועיים, חודש.
ערן יוסף: זה נכון, אבל כמו שאמרתי, הרעיון היה לנסות להגיע להצעה חדשה שמוסכמת על שני המשרדים והיות ולא הצלחנו הבאנו את זה אתמול לממשלה.
דוד טל: בגלל שחשבתם שוועדת הכנסת תשמש חותמת גומי.
איתן כבל: אני מציע שנקבע כלל מהיום.
איתן כבל: אני אומר את זה לממשלות ישראל לדורותיהן, גם כשגדעון סער היה מזכיר הממשלה, לעיתים היו מביאים את זה 2 דקות לפני פתיחת הדיון, אני אומר את זה לא בהתרסה כלפיך אלא ברמת העיקרון.
איתן כבל: אני חושב שצריך לקבוע כלל וצריך שתצא מהוועדה הזאת פניה אל מזכיר הממשלה שידעו את הדברים האלה מראש כי נכון, זה מעמיד אותנו לא פעם במצב מביך.
איתן כבל: אני אומר את זה לגופו של עניין.
איתן כבל: אני מבקש שאת הכלל הזה נעשה אחרי התרגולות של היום.
דוד טל: אני מקבל את הצעתו של חבר הכנסת כבל ואני מוכן לשקול מחדש מתי נביא את זה להצבעה ונקיים את הכלל שמהיום והלאה.
דוד טל: נאדיה, בבקשה.
נאדיה חילו: על אותו בסיס אני רוצה להמשיך ולהגיד שהתפתחה כנראה נורמה שהיא לא נכונה מבחינת להביא ברגע האחרון, בדקה התשעים ותשע.
נאדיה חילו: מה שאני מציעה זה לא רק לקבוע כלל היום אלא את אותו כלל להוציא לכל משרדי הממשלה וליידע את כל השרים בכתב - - -
נאדיה חילו: שהחל מהיום, ואז באמת לא יקרה כדבר הזה.
דוד טל: לא תישמע טענה למה אנחנו לא מאשרים היות וזה מגיע ביום האחרון.
נאדיה חילו: יש נורמה וכדאי ליידע על ההחלטה.
נאדיה חילו: אני מציעה גם להביא את זה היום להצבעה.
יעקב מרגי: ברוח הדברים אני רוצה רק להוסיף שכדאי להבהיר למשרדי הממשלה שהריבון זה הכנסת.
יעקב מרגי: אתמול היה דיון דומה בוועדת הפנים על אישור פטור ממתן אשרות למדינות מסוימות, אחרי שהם כבר הודיעו למדינות.
יעקב מרגי: אחרי שזה כבר עובד הם באים לוועדת הפנים.
דוד טל: אקח לתשומת ליבי את ההערות של נאדיה, מרגי וחברים אחרים ואעשה שיקול נוסף לראות מתי, אם בכלל אפשר להעלות את זה לדיון.
זהבה גלאון: אז אין הצבעה?
דוד טל: ברגע זה אין הצבעה.
זהבה גלאון: אני מבקשת שיירשם בפרוטוקול שלא אמרת לא לפואד.
דוד טל: אם זה היה תלוי רק בבעיה של פואד היינו פותרים את הבעיה אבל היות וקפצו לכאן עוד כמה אנשים שלדעתי ראו את זה כמצוות אנשים מלומדה, זה במילא מגיע ובמילא אנחנו מאשרים אז נעשה לזה סוף.
גדעון סער: אז מה סוכם בנושא הזה?
דוד טל: כרגע אנחנו לא מצביעים אבל היושב ראש ישקול שוב את הבקשה של כבל.
דוד טל: פניית סיעת "צדק לזקן" בדבר ייצוג מפלגת "צומת".
דוד טל: אנחנו עוברים לנושא הבא, בקשת סיעת "צדק לזקן" בדבר ייצוג מפלגת "צומת".
ארבל אסטרחן: כזכור בתחילת החודש אישרה ועדת הכנסת את התפלגות סיעת "גיל" והקמת סיעה חדשה בשם "צדק לזקן" שמונה 3 חברים.
ארבל אסטרחן: בישיבה קודמת לא אישרה ועדת הכנסת לאותה סיעה לייצג מפלגה שבזמנו חברי הכנסת ביקשו לייצג, מפלגת צדק חברתי.
ארבל אסטרחן: כעת קמה הסיעה החדשה בכנסת, היא סיעה לכל דבר מבחינת הכנסת אך היא אינה נחשבת סיעה לפי חוק מימון מפלגות שכן היא אינה מייצגת מפלגה כלשהי.
ארבל אסטרחן: כתוצאה מכך כמובן היא לא מקבלת מימון מפלגות שכן המימון משולם למפלגה ואם אין מפלגה אין מימון מפלגות וגם לא משולמים תשלומים לצוות הפרלמנטרי של הסיעה שכן זה גם תשלום מכוח חוק מימון מפלגות.
ארבל אסטרחן: כעת מונחת בפניכם בקשה חדשה של הסיעה לייצג את מפלגת צומת.
ארבל אסטרחן: סיעה חדשה שקמה יכולה לייצג מפלגה בין אם באמצעות הקמת מפלגה חדשה ובין אם באמצעות ייצוג מפלגה שכבר קיימת ורשומה אצל רשם המפלגות.
ארבל אסטרחן: חוק מימון המפלגות קובע שסיעה לעניין אותו חוק יכולה להיות מפלגה שוועדת הכנסת הכירה בנציגיה בכנסת כסיעה ולכן זו למעשה בקשה, לפי סעיף 1 לחוק מימון מפלגות.
דוד טל: רבותי, התייחסויות.
שלמה מולה: אני רוצה לשאול את היועצת המשפטית, האם מבחינת
שלמה מולה: כם ההסכם המונח כשיר משפטית?
יואל חסון: אני בעד ההסכם.
יואל חסון: בניגוד לממשלות "כאילו" אני מברך את חבר הכנסת שרוני שלא רוצה מפלגת "כאילו" ומתחבר למפלגה לגיטימית, מכובדת.
יואל חסון: אני מאחל לו בהצלחה בפעילותו הפוליטית והפרלמנטרית.
יצחק זיו: הייתי רוצה לשמוע מיושב ראש הסיעה שיאמר שכל ההסכמים שהיו עם המפלגה הקודמת - - -
דוד טל: זה נאמר כבר בעבר.
יצחק זיו: אני מאחל לו הצלחה.
נסים זאב: במידה והסיעה שבוודאי נתמוך בה, תתחרט באיזשהו שלב ותרצה לחזור להתחבר שוב לסיעה שהייתה מחוברת אליה קודם לכן, מה המשמעויות?
דוד טל: היא בכל מקרה צריכה לבוא שוב לשולחן הזה אבל אני מניח שברגע שיש להם את זה הם לא ילכו לרעות בשדות זרים.
איתן כבל: אני מציע לתמוך בבקשה.
דוד טל: גברתי היועצת המשפטית, האם ההסכם שמונח לפנייך הוא כשר וכשיר לכל דבר ועניין כפי שראוי ונכון שכנסת ישראל ראוי שתתמוך בדברים נכונים?
ארבל אסטרחן: אני לא צריכה להכשיר את ההסכם, כפי שאמרנו בישיבות קודמות – גם הוועדה לא נדרשת לאשר את ההסכם.